Source: https://www.epi.sk/zz/1990-370
Timestamp: 2020-08-11 21:57:56+00:00

Document:
370/1990 Zb. Vyhláška Federálneho ministerstva financií o oprávnení na predaj tovaru a poskytovanie služieb na úz... | Aktuálne znenie
Hľadaj v 370/1990 ×
370/1990 Zb.
Vyhláška č. 370/1990 Zb.Vyhláška Federálneho ministerstva financií o oprávnení na predaj tovaru a poskytovanie služieb na území Českej a Slovenskej Federatívnej Republiky za devízové prostriedky
Platnosť od 06.09.1990 do30.06.1992
Účinnosť od 10.09.1990 do30.06.1992
Aktuálne znenie 10.09.1990 - 30.06.1992
z 31. augusta 1990
o oprávnení na predaj tovaru a poskytovanie služieb na území Českej a Slovenskej Federatívnej Republiky za devízové prostriedky
Federálne ministerstvo financií po dohode so Štátnou bankou česko-slovenskou a Federálnym ministerstvom zahraničného obchodu podľa § 22 písm. j) zákona č. 42/1980 Zb. o hospodárskych stykoch so zahraničím v znení neskorších predpisov (ďalej len „zákon“) ustanovuje:
(1) Táto vyhláška upravuje oprávnenie na predaj tovaru a poskytovanie služieb na území Českej a Slovenskej Federatívnej Republiky za devízové prostriedky1) (ďalej len „predaj za devízové prostriedky“) a ďalej podrobnosti postupu pri udeľovaní, zmene a odnímaní povolenia na predaj za devízové prostriedky a prípady, keď sa povolenie na predaj za devízové prostriedky navyžaduje.
(2) Táto vyhláška sa nevzťahuje na predaj tovaru a poskytovanie služieb za odberné poukazy podniku zahraničného obchodu Tuzex2) ani na činnosť uskutočňovanú na základe oprávnenia na zahraničnoobchodnú činnosť.
Predaj za devízové prostriedky sú oprávnené vykonávať česko-slovenské a zahraničné osoby na základe povolenia Federálneho ministerstva financií udeleného po dohode so Štátnou bankou česko-slovenskou a Federálnym ministerstvom zahraničného obchodu (ďalej len „povolenie“) a v súlade s podmienkami ustanovenými v § 19 ods. 5 zákona a v § 3 tejto vyhlášky, pokiaľ nejde o prípady, keď sa podľa zákona alebo tejto vyhlášky povolenie nevyžaduje.
Česko-slovenské alebo zahraničné osoby sú oprávnené vykonávať predaj za devízové prostriedky za týchto podmienok:
a) ceny tovaru alebo služieb budú určené vo voľne zameniteľných cudzích menách uvedených v kurzovom lístku Štátnej banky česko-slovenskej (ďalej len „voľne zameniteľné meny“) a platby budú prijímané vo valutách alebo devízach znejúcich na tieto voľne zameniteľné meny;
b) česko-slovenské a zahraničné osoby budú uskutočňovať predaj za devízové prostriedky v prevádzkárňach tak, aby kupujúci bol upozornený, že sa v nich uskutočňuje predaj za devízové prostriedky. Pokiaľ predaj za devízové prostriedky sa nebude uskutočňovať v prevádzkárni, musí sa kupujúci upozorniť, že ide o predaj za devízové prostriedky pred uskutočnením tohto predaja.
(1) Žiadosť o povolenie predaja za devízové prostriedky musí obsahovať:
a) názov a sídlo (meno a bydlisko) žiadateľa;
b) druh tovaru alebo služby, ktoré sa majú predávať, prípadne uskutočňovať za devízové prostriedky;
c) predpokladaný devízový príjem z predaja za devízové prostriedky,
d) údaj o tom, či predaj za devízové prostriedky sa bude uskutočňovať vo vzťahu k česko-slovenským alebo zahraničným osobám.
(2) Žiadateľ pripojí k žiadosti potvrdenie o zložení kaucie.3)
Povolenie na predaj za devízové prostriedky nenahrádza povolenie, resp. registráciu podľa všeobecne záväzných právnych predpisov.4)
(1) Povolenie podľa § 2 tejto vyhlášky sa nevyžaduje:
a) na poskytovanie ubytovacích a bezprostredne súvisiacich služieb, pokiaľ sa uskutočnia v mieste ubytovania česko-slovenskými osobami zahraničným osobám za voľne zameniteľné meny;
b) na prenajímanie nebytových priestorov česko-slovenskými osobami zahraničným osobám za voľne zameniteľné meny;
c) na poskytovanie audítorských, poradenských a konzultačných služieb česko-slovenskými osobami zahraničným osobám za voľne zameniteľné meny;
d) na poskytovanie prekladateľských, tlmočníckych a sprievodcovských služieb česko-slovenskými osobami zahraničným osobám za voľne zameniteľné meny;
e) na poskytovanie právnej pomoci oprávnenými česko-slovenskými osobami podľa všeobecne záväzných právnych predpisov zahraničným osobám za voľne zameniteľné meny.
(2) V prípadoch uvedených v odseku 1 musia byť splnené podmienky ustanovené v § 3 tejto vyhlášky.
Federálne ministerstvo financií po dohode so Štátnou bankou česko-slovenskou a Federálnym ministerstvom zahraničného obchodu môže zmeniť alebo odňať vydané povolenie v prípade porušenia podmienok ustanovených touto vyhláškou alebo zmeniť vydané povolenie k žiadosti česko-slovenskej alebo zahraničnej osoby.
Doterajšie povolenia vydané do nadobudnutia účinnosti tejto vyhlášky zostávajú v platnosti.
Zrušuje sa vyhláška č. 83/1988 Zb. o podmienkach predaja tovaru a poskytovania služieb za devízové prostriedky na území Československej socialistickej republiky.
Táto vyhláška nadobúda účinnosť 10. septembrom 1990.
1) § 2 devízového zákona č. 162/1989 Zb. v znení zákona č. 109/1990 Zb.
2) Vyhláška FMZO a FMF č. 8/1981 Zb. o odberných poukazoch PZO Tuzex.
3) § 19 ods. 5 a § 7b zákona č. 42/1980 Zb. o hospodárskych stykoch so zahraničím v znení neskorších predpisov.
4) Napr. zákon č. 42/1980 Zb. o hospodárskych stykoch so zahraničím v znení neskorších predpisov, devízový zákon č. 162/1989 Zb. v znení zákona č. 109/1990 Zb., zákon č. 105/1990 Zb. o súkromnom podnikaní občanov, zákon ČNR č. 127/1981 Zb. o vnútornom obchode v znení neskorších predpisov a zákon SNR č. 130/1981 Zb. o vnútornom Obchode v znení neskorších predpisov.

References: § 22
 § 19
 § 3
 § 2
 § 3
 § 2
 § 19
 § 7